jkorsvik/nowiki_second_scrape_merged huggingface dataset:
SATA International

Azores Airlines (eller SATA INTERNACIONAL – Serviços e Transportes Aéreos) er et portugisisk flyselskap som drifter fra Ponta Delgada, hovedstaden på Asorene, Portugal. Selskapet opererer ruteflygninger fra Asorene til Madeira, det portugisiske fastlandet, Europa og Nord-Amerika.
SATA International opererer også flygninger i Norge, med ruter fra Oslo lufthavn, Gardermoen til João Paulo II lufthavn utenfor Ponta Delgada på Asorene.


== Eksterne lenker ==
Offisielt nettsted 
(en) SATA Internacional – kategori av bilder, video eller lyd på Commons
František Čapek

For andre med samme etternavnet, se Čapek.František Čapek (født 24. oktober 1914 i Branice, død 31. januar 2008) var en tsjekkisk padler som deltok i de olympiske leker 1948 i London.
Čapek ble olympisk mester i padling i Sommer-OL 1948 i London. Han vant C-1 10000 meter foran amerikanske Frank Havens og Norman Lane fra Canada.


== OL-medaljer ==
1948  London –  Gull i padling, C-1 10000 meter, menn


== Referanser ==


== Eksterne lenker ==
(en) František Čapek – Olympics.com 
(en) František Čapek – Olympic.org 
(en) František Čapek – Olympedia 
(en) František Čapek – Sports-Reference (OL-resultater – arkivert) 
(en) František Čapek – databaseOlympics.com (arkivert) 
(cz) František Čapek – Tsjekkias olympiske komité
Douglas Bennett

Douglas Bennett (født 13. september 1918, død 28. juni 2008) var en canadisk padler som deltok i de olympiske leker 1948 i London.
Bennett vant en olympisk sølvmedalje i padling under Sommer-OL 1948 i London. Han kom på andreplass i C-1 1000 meter bak Josef Holeček fra Tsjekkoslovakia og på tredjeplass kom franske Robert Boutigny.


== OL-medaljer ==
1948  London –  Sølv i padling, C-1 1000 meter, menn


== Eksterne lenker ==
(en) Douglas Bennett – Olympedia 
(en) Douglas Bennett – Sports-Reference (OL-resultater – arkivert) 
(fr) Douglas Bennett – Panthéon des sports du Québec
Jiří Pecka

Jiří Pecka (født 4. juni 1917 Praha, død 12. mai 1997) var en tsjekkisk padler som deltok i de olympiske leker 1948 i London.
Pecka vant en olympisk sølvmedalje i padling under Sommer-OL 1948 i London. Sammen med Václav Havel kom han på andreplass i C-2 10000 meter bak Stephan Macknowski og Stephen Lysak fra USA.


== OL-medaljer ==
1948  London –  Sølv i padling, C-1 10000 meter, menn, Tsjekkoslovakia


== Referanser ==


== Eksterne lenker ==
(en) Jiří Pecka – Olympedia 
(en) Jiří Pecka – Sports-Reference (OL-resultater – arkivert) 
(cz) Jiří Pecka – Tsjekkias olympiske komité
Robert Boutigny

Robert Boutigny (født 24. juli 1927) var en franske padler som deltok i de olympiske leker 1948 i London.
Boutigny vant en olympisk bronsemedalje i padling under Sommer-OL 1948 i London. Han kom på tredjeplass i C-1 1000 meter bak Josef Holeček fra Tsjekkoslovakia og canadiske Douglas Bennett.


== OL-medaljer ==
1948  London –  Bronse i padling, C-1 1000 meter, menn


== Referanser ==


== Eksterne lenker ==
(en) Robert Boutigny – Olympics.com 
(en) Robert Boutigny – Olympedia 
(en) Robert Boutigny – Sports-Reference (OL-resultater – arkivert) 
(en) Robert Boutigny – TheSports.org
Carl Brockelmann

Carl Brockelmann (født 17. september 1868 i Rostock, død 6. mai 1956 i Halle an der Saale) regnes for en av de betydeligste tyske orientalistene og semittistene på 1900-tallet.
Brockelmann ble i 1893 privatdosent ved universitetet i Breslau, i 1900 ekstraordinær professor ved universitetet i Berlin og i 1903 ordinær professor i Königsberg. I 1910 flyttet han til Breslau, og i 1922 til universitetet i Berlin. I 1923 vendte han tilbake til Breslau, hvor han gikk av i 1936. Sine siste år tilbragte han i Halle.


== Verker ==
Lexicon Syriacum (1895)
Grundriß der vergleichenden Grammatik der semitischen Sprachen (1908–1913)


== Referanser ==
Wilhelm Gesenius

Heinrich Friedrich Wilhelm Gesenius (født 3. februar 1786 i Nordhausen, død 23. oktober 1842 i Halle an der Saale) var en tysk teolog og språkforsker. Han studerte spesielt hebraisk.
Gesenius studerte filologi og teologi ved universitetet i Helmstedt. Han var elev av Heinrich Henke. Senere ble han dr. theol. og dr. philos., var kongelig prøyssisk konsistorialråd og fra 1810 professor ved universitetet i Halle.
Gesenius utførte et banebrytende arbeid på den hebraiske språkforskningens område. Han var blant de første som førte et vitenskapelig studium av de semittiske språkene. Hovedområdene hans var leksikografi og grammatikk. Gesenius’ innflytelse har holdt seg helt til moderne tid. Hans Hebräische Grammatik og Hebräische und aramäische Handwörterbuch über das alte Testament blir fremdeles utgitt i faksimileutgaver av utgaver fra begynnelsen av 1900-tallet.


== Verker ==
Versuch über die maltesische Sprache (1810)
Hebräisches Elementarbuch (1813)
Geschichte der hebräischen Sprache (1815)
Ausführliches grammatisch-kritisches Lehrgebäude der hebräischen Sprache (1817)
Paläographische Studien über phönizische und punische Schrift (1835)


== Referanser ==
Status constructus

Status constructus er en spesiell form for forbindelse mellom to eller flere substantiver, og kalles også ofte en genitiv-forbindelse. Konstruksjonen forekommer i semittiske språk og kan også rekonstrueres i ursemittisk. Til de moderne språkene med status constructus hører blant annet arabisk, hebraisk og maltesisk. Det er kjennetegnende for status constructus-forbindelser at bare den andre bestanddelen markeres.


== Hebraisk ==
bajit «hus», status constructus bet
sefer «bok»
bet sefer «skole» (egentlig «bokens hus»)
Frank Havens

Frank Havens (født 1. august 1924, død 22. juli 2018) var en amerikansk padler som deltok i de olympiske leker 1948 i London, 1952 i Helsingfors, 1956 i Melbourne og 1960 i London.
Havens vant en olympisk sølvmedalje i padling under Sommer-OL 1948 i London. Han kom på andreplass i C-1 10000 meter, bak František Čapek fra Tsjekkoslovakia.
Fire år senere, under Sommer-OL 1952 i Helsingfors ble han olympisk mester på samme distanse.


== OL-medaljer ==
1952  Helsingfors –  Gull i padling, C-1 10000 meter, menn
1948  London –  Sølv i padling, C-1 10000 meter, menn


== Eksterne lenker ==
(en) Frank Havens – Olympics.com 
(en) Frank Havens – Olympic.org 
(en) Frank Havens – Olympedia 
(en) Frank Havens – Sports-Reference (OL-resultater – arkivert) 
(en) Frank Havens – USAs olympiske komité
Norman Lane

Norman Lane (født 6. november 1919 i Toronto i Ontario, død 6. august 2014 i Hamilton) var en canadisk padler som deltok i de olympiske leker 1948 i London og 1952 i Helsingfors.
Lane vant en olympisk bronsemedalje i padling under Sommer-OL 1948 i London. Han kom på tredjeplass i C-1 10000 meter bak František Čapek fra Tsjekkoslovakia og amerikanske Frank Havens.
Han døde den 6. august 2014 i en alder av 94 år.


== OL-medaljer ==
1948  London –  Bronse i padling, C-1 10000 meter, menn


== Referanser ==


== Eksterne lenker ==
(en) Norman Lane – Olympedia 
(en) Norman Lane – Sports-Reference (OL-resultater – arkivert)
Piru Creek

Piru Creek er en stor elv i nordre del av Los Angeles County og østre del av Ventura County, California. Den er en bielv til Santa Clara River, det største elvesystemet i søndre California som fortsatt er forholdsvis naturlig skapt. Elva har tilsig fra et areal på om lag 1 290 km², og er om lag 80 km lang.
Kildeelvene til Piru Creek finner man i Lockwood Valley, et innlandsbasseng i den søndre delen av Los Padres National Forest om lag 1600 moh. Elva løper sørover inn i Pyramid Lake, dannet av Pyramid-demningen. Innlandsbassenget lagrer vann fra California Aqueduct, og fortsetter i rør videre til Castaic Lake. Pyramid Lake er det øvre reservoaret til Pyramid Lake vannkraftverk, og Castaic Lake er det nedre reservoaret.
Nedstrøms for Pyramid-demningen bukter elva seg sørover inntil den møter Lake Piru, som er dannet av Santa Felicia-demningen. Deretter fortsetter elva i sørlig retning, inntil den løper sammen med Santa Clara River rett sør for Piru.
Kiribath

Kiribath er en srilankisk matrett bestående av kiri (melk) og bath (ris). Ved siden av serveres gjerne en chilirett eller noe søtt. For å få rett konsistens er det riktige å bruke en tykk kokosmelk , for å få en mer dominerende smak enn hvis man bruker vanlig kumelk. Kokosmelk er også lettere å få tak i på Sri Lanka, noe som man ser igjen i andre indiske og srilankiske matretter, der det brukes utelukkende kokosmelk.


== Bruk ==
Kiribath kan brukes som en siderett, eller som hovedrett i en middag. Det er vanlig å servere kiribath til frokost den første dagen i måneden, og til den tamilske og singalesiske nyttårsfeiringen. Det er også vanlig å servere kiritbath i bryllup, bursdager og ved andre feiringer. Som middag serveres den gjerne med noe sterkt, men til fest er det mer vanlig med noe søtt til. 


== Referanser ==
Olavi Rove

Olavi Rove (født 29. juli 1915 i Helsingfors, død 22. mai 1966 i Helsingfors) var en finsk turner som deltok i de olympiske leker 1948 i London og 1952 i Helsingfors.
Rove ble olympisk mester i turn under Sommer-OL 1948 i London. Han var med på det finske laget som vant lagkonkurransen for menn foran Sveits og Ungarn. Han vant også en sølvmedalje i hopp, han kom på andreplass bak sin landsmann Paavo Aaltonen.


== OL-medaljer ==
1948  London -  Gull i turn, lagkonkurranse, menn  Finland
1948  London -  Sølv i turn, hopp
1952  Helsingfors -  Bronse i turn, lagkonkurranse, menn  Finland


== Eksterne lenker ==
(en) Olavi Rove – Olympics.com 
(en) Olavi Rove – Olympic.org 
(en) Olavi Rove – Olympedia 
(en) Olavi Rove – Sports-Reference (OL-resultater – arkivert)
Kalevi Laitinen

Kalevi Johannes Laitinen (født 19. mai 1918 i Kotka, død 6. januar 1997 i Kotka) var en finsk turner som deltok i de olympiske leker 1948 i London og 1952 i Helsingfors.
Laitinen ble olympisk mester i turn under Sommer-OL 1948 i London. Han var med på det finske laget som vant lagkonkurransen for menn foran Sveits og Ungarn.


== OL-medaljer ==
1948  London -  Gull i turn, lagkonkurranse, menn  Finland
1952  Helsingfors -  Bronse i turn, lagkonkurranse, menn  Finland


== Eksterne lenker ==
(en) Kalevi Laitinen – Olympics.com 
(en) Kalevi Laitinen – Olympic.org 
(en) Kalevi Laitinen – Olympedia 
(en) Kalevi Laitinen – Sports-Reference (OL-resultater – arkivert)
23. serierunde i 2. divisjon avdeling 4 2009

23. serierunde i 2. divisjon avdeling 4 2009 startet 3. oktober og ble avsluttet med tre kamper 5. oktober.


== Resultater ==


== Eksterne lenker ==
2. divisjon avdeling 4 2009: Terminliste og resultater på altomfotball.no
Limay (elv)

Limay er en stor elv nordvest i Patagonia, Argentina. Den har utspring fra innsjøen Nahuel Huapi og renner i et meanderende løp over 380 kilometer, mens den får tilløp fra flere sideelver, som Traful, Pichileufú og Collón Curá. Den renner sammen med Neuquén og danner Río Negro nær byen Neuquén.
Elva utgjør grensen mellom provinsene Río Negro og Neuquén. Elva er klar og dyp, og har stor vannføring. Nedbørfeltet på 61 723 km² omfatter alle elver og sjøer i regionen.
Det er fem større vannkraftverk i elva: Alicura-demningen, Piedra del Águila, Pichi Picún Leufú, El Chocón, og Arroyito. Sammen med Cerros Colorados-komplekset i Neuquén produserer disse verkene mer enn en fjerdedel av landets vannkraft.


== Kilder ==
Colbert E. Cushing, Kenneth W. Cummins, G. Wayne Minshall: River and Stream Ecosystems of the World: With a New Introduction. University of California Press 2006, ISBN 0520245679, S. 280ff (eingeschränkte Online-Version (Google Books))
Argentour Arkivert 30. september 2007 hos Wayback Machine. — Río Limay
Pescando con Mosca en la Patagonia Argentina
medioambiente.gov.ar — Hydrological basins of Argentina.
mecon.gov.ar — Provincial Economic Overview, Neuquén, August 2005.
Oxwich Castle

Oxwich Castle er walisisk festning fra middelalderen som ligger på skogsbelagte odden med utsyn over Oxwichbukta sør for Gowerhalvøya i Wales.
Selv om festningen ligger på det samme stedet som en tidligere befestning er dette mer et slott enn festning ved å være et storstilt landgods i Tudorstil med borggård. Som et produkt av de fredfylte 1500-tallet ble Oxwich bygget av sir Rice Mansel for å gi luksuriøs bekvemmelighet og bosted. Han ga den etterligning av en militær porthvelving komplett med familiens våpenskjold. Hans arbeid var begrenset til den sørlige blokken og var fullført mellom 1520-tallet og tiåret etter. Ved Mansels død overtok hans sønn Edward Mansel eiendommen og mellom 1560 og 1580 skapte han en langt mer storstilt fleretasjes bygning som inneholdt en imponerende herresete og en elegant langhall i fasjonabel elisabethansk arkitektur. Tårnet på seks etasjer i sørøst som fortsatt står var antagelig for boliger av familien og tjenerne. Etter familien flyttet ut på 1630-tallet forfalt slottet  og den sørlige blokken ble benyttet som et våningshus.
Bygningen er i dag bevart av Cadw (walisisk etat med ansvar for fortidsminner).


== Eksterne lenker ==
llanegwad-carmarthen
Detaljer og foto Arkivert 21. august 2011 hos Wayback Machine.
Detaljer og foto
Visitors' report
www.geograph.co.uk : foto av Oxwich castle og omgivelsene
Vikatunnelen (Namsos)

Vikatunnelen er en tunnel på fylkesvei 769 i Namsos kommune i Trøndelag. Tunnelen er 600 meter lang og ble åpnet som en del av Namdalsprosjektet i 2004.


== Se også ==
Veitunneler i Norge
Undersjøiske veitunneler i Norge
Stop Huntingdon Animal Cruelty

Stop Huntingdon Animal Cruelty (SHAC) er en global kampanje som jobber for å legge ned Huntingdon Life Sciences (HLS); Europas største dyreforsøkslaboratorium. HLS tester medisinsk og ikke-medisinske stoffer på rundt 75000 dyr hvert år, alt fra rotter til primater blir brukt. HLS har vært gjenstand for fem store lekkasjer eller undercover undersøkelser av aktivister og journalister siden 1989.
SHAC ble startet i november 1999 av de britiske dyrerettighetsaktivistene Greg Avery, Heather Jakob og Natasha Dellemagne etter at videoopptak filmet i hemmelighet inne hos HLS i 1997 av PETA ble sendt på britisk TV. Opptakene viste personalet riste, slå og skrike til hunder (beagle) i et av  HLS' laboratorium. De ansatte ble oppsagt og tiltalt, og HLS Home Office's lisens til å utføre dyreforsøk ble opphevet i seks måneder. PETA stoppet protestene mot HLS etter å ha blitt truet med søksmål, og SHAC overtok kampanjen ved bruk av flat struktur.SHAC går frem ved å peke ut alle som har tilknytning til HLS og oppfordrer dem til å kutte ut forbindelsen de har. Dette har de lykkes med i så stor grad at HLS er i en økonomisk krise pga. kunder som trekker seg og banker som ikke vil gi dem lån. 


== Bakgrunn ==
HLS tester husholdningsprodukter, rengjøringsmidler, plantevernmidler, ugressmidler, kosmetikk, tilsetningsstoffer i mat, kjemikalier til bruk i industri og legemidler. HLS bruker rundt 75000 dyr hvert år, deriblant rotter, kaniner, griser, hunder og primater (silkeaper, aper og villfangete bavianer).HLS har vært gjenstand for fem store lekkasjer eller undercover undersøkelser av aktivister og journalister: Sarah Kite for British Union for the Abolition of Vivisection (BUAV) i 1989, Zoe Broughton for Channel Four i 1996, Michelle Rokke for People for the Ethical Treatment of Animals (PETA) i 1997, Lucy Johnston for' 'The Daily Express i 2000, og i 2001 ble interne rapporter og dokumenter lekket anonymt til SHAC.
En dagbok skrevet av Sarah Kite fra BUAV, som jobbet undercover for HLS i åtte måneder i 1989, hevdet at HLS arbeidere rutinemessig mishandled dyrene, skrek til dem, kastet dem inn i burene sine, og latterliggjorde dyrene da de led i forsøkene. I 1997 filmet reporter Zoe Broughton undercover på innsiden av HLS etter å ha fått seg en jobb som labtekniker, og kom ut med opptakene som viser valper slås og ristes. Et år senere filmer PETA på innsiden av HLS i New Jersey. De får bilder av en viviseksjon av en apekatt, der teknikeren uttrykker bekymring for om dyret er tilstrekkelig bedøvet.Ifølge Mark Matfield i Research Defence Society, en pro-dyreforsøk lobbygruppe i Storbritannia, mistet HLS en stor del av virksomheten etter disse undersøkelsene, først og fremst blant den farmasøytiske industrien. "Det var en inngrodd følelse blant forskere og forretningsfolk at denne bedriften hadde overtrådt i en svært alvorlig måte, sier han.


== Referanser ==


== Eksterne lenker ==
Film fra innsiden av HLS
Bilder fra innsiden av HLS
SHAC sin hjemmeside
SHAC Norge sin hjemmeside
Ambitions

«Ambitions» er en singel av drammensbandet Donkeyboy. Singelen ble utgitt 24. mars 2009 av Warner Music Norway.
Den toppet VG-lista i tolv uker mellom uke 27 og 38 i 2009. Den var også nummer én i uke 43. Tidligere Idol-deltaker Linnea Dale er gjestevokalist i refrenget og bidro også på Donkeyboys andre singel «Sometimes», som tok over ledelsen på VG-lista etter denne sangen i uke 39 samme år. Den skjøv «Ambitions» ned på andreplass. Dette førte til at Donkeyboy hadde singler inne på både første- og andreplass samtidig, som første norske band noen gang. Tidligere hadde The Beatles (England) og O-Zone (Moldova) gjort det samme. Like etter klarte Alexander Rybak samme bragd som soloartist.Sangen og musikkvideoen ble nominert til årets hit og årets musikkvideo under Spellemannprisen 2009, og vant sistnevnte.


== Video ==
Videoen er regissert av Kristoffer Borgli. Videoen skaper også en større sikkerhet rundt hva sangen handler om. Abicere Leprous er en fiktiv sykdom som er årsaket av å gi opp sine ambisjoner. Det innebærer at huden skaller av. Konsekvensene blir fatale etter opp til 3 år. Videoen intervjuer personer som har sykdommen og de forteller om hvordan de har fått den, og om hva som er hverdagen for dem akkurat nå. Deler av denne videoen er spilt inn i Torshovparken i Oslo. 
Før singelen ble lansert i England ble det laget en ny og mer «publikumsvennlig» musikkvideo. Den ble filmet i London i januar 2010, og er regissert av Brett Sullivan.


== Listeplasseringer ==


== Coverversjoner ==
Gruppa Soup fra Trøndelag lagde en cover som ble spilt mye på NRK P3 samtidig som originalversjonen ble spilt. Soup gjorde den til en rolig låt, hvor de kun brukte piano og vokal. Vinneren av den sjette sesongen av britiske X Factor, Joe McElderry, ga ut låten som den første singelen fra sitt debutalbum.


== Referanser ==
Lønnstrekk

Lønnstrekk vil si at det foretas et fradrag i arbeidstakers tilgodehavende når godtgjørelsen utbetales. Med andre ord vil arbeidstaker få en eller flere lønninger som er noe mindre enn vanlig. Dette kan forekomme på ulike grunnlag. Lønnstrekk kan: 

være avtalebasert, eksempelvis ved at arbeidstaker gir arbeidsgiver fullmakt til å trekke fagforeningskontingent eller forskudd på lønn.
skje etter pålegg fra offentlig myndighet, for eksempel ved utleggstrekk (tvangstrekk). Eksempelvis kan namsmannen/namsfogden eller Statens innkrevingssentral nedlegge lønnstrekk hos arbeidsgiver for et pengekrav.
komme i form av trygdeytelser, hvor NAV trekker pengene automatisk før utbetaling.


== Referanser ==


== Se også ==
Utleggstrekk
Manicouagan

Manicouagan er ei elv i Quebec, Canada. Den er rundt 560 kilometer lang (inkludert den lengste tilløpselva til Manicouagansjøen), og har utspring i den sørøstlige delen av Quebec. Den renner i sørlig retning, passerer gjennom Manicouagansjøen, og munner ut i St. Lawrence-elva nær Baie-Comeau. Det er bygget flere vannkraftverk langs Manicouagan.
Elvenavnet antas å stamme fra et Innu-ord med betydningen «hvor det finnes trebark».


== Vannkraft-demninger ==
Elva er sterkt utbygd, mer enn 100% av vannstrømningen er regulert. De viktigste vannkraftverkene er:

McCormick vannkraftverk – 350 MW, drevet av Compagnie hydroélectrique Manicouagan.
Manic-1 vannkraftverk – 184 MW, drevet av Hydro-Québec.
Manic-2 vannkraftverk – 1024 MW, drevet av Hydro-Québec.
Manic-3 vannkraftverk – 1244 MW, drevet av Hydro-Québec.
Manic 4 – Oppgitt prosjekt
Daniel Johnson-demningen / Manic-5 vannkraftverk – 1528 MW, drevet av Hydro-Québec.
Manic-5-PA vannkraftverk – 1064 MW, drevet av Hydro-Québec.


== Referanser ==


== Eksterne lenker ==
(en) Rivière Manicouagan – kategori av bilder, video eller lyd på Commons 
Hydro-Québec Manicouagan kart
Grijalva

Grijalva (spansk: Río Grijalva), også kalt Tabasco-elva, lokalt også kalt Río Chiapa) er ei 480 km lang elv i det sørøstre Mexico. Den er oppkalt etter Juan de Grijalva, som besøkte området i 1518. Elva har sine kilder i Chiapas-høylandet og renner fra Chiapas til delstaten Tabasco gjennom Sumidero-kløfta til munningen i Campechebukta rundt 10 km nordvest for Frontera. Elva har et nedbørfelt på 134 400 km².


== Referanser ==
Bhagirathi

Bhagirathi (hindi: भागीरथी – Bhāgīrathī) er den største tilløpselva til Ganges i India. Dens kildeelv, kalt Gaumukh, ligger i Himalaya i delstaten Uttarakhand. Den dannes av smeltevann fra Gangrotibreen. Ved Devaprayag flyter Bhagirathi  sammen med Alaknanda og danner elva Ganges.
Bhagirathi blir ved Tehri-demningen utnyttet til energiproduksjon og kunstig vanning.


== Referanser ==


== Eksterne lenker ==
(en) Bhagirathi River – kategori av bilder, video eller lyd på Commons
Bureja

Bureja (russisk: Бурея) er ei elv i Amur oblast og Khabarovsk kraj i Russland. Den er ei venstre sideelv til Amur, og dannes ved samløpet av tilløpselvene Pravaja Bureja (Høyre Bureja) og Levaja Bureja (Venstre Bureja). Pravaja Bureja kommer fra sørsida av Esopryggen, mens Levaja Bureja har utspring på vestsida av Dusse-Alin-fjellene. Elva er 623 kilometer lang, medregnet Pravaja Bureja 739 kilometer. Nedbørfeltet er på 70 700 km². De største sideelvene er Niman, Tujun, Tyrma og Urgal. 
I Burejas nedslagsfelt finnes forekomster av kull og jernmalm.


== Referanser ==
Pelotas (elv)

Pelotas (portugisisk: Rio Pelotas) er ei elv i det sørlige Brasil, og ei sideelv til elva Uruguay.
Elva har utspring i Serra do Mar ved Alto do Bispo og renner mot nordøst over 450 km til den løper sammen med elva Rio Canoas og danner elva Uruguay. Elva utgjør grensen mellom delstatene Rio Grande do Sul og Santa Catarina.
Byggingen av vannkraftverket Barra Grande i Pelotas startet i 2004. Den planlagte demningen har forårsaket betydelige protester fra lokale innbyggere og internasjonale miljøgrupper.


== Eksterne lenker ==
Brazil: An Explosive Situation Against Dams
Karun

Navnet eller begrepet Karun har flere betydninger:

Karun (elv) (Karun-elven), Irans mest vannførende elv
Charun (også Charu eller Karun), en psykopomp i etruskisk mytologi
Lake Piru

Lake Piru er en kunstig innsjø som ligger i Los Padres National Forest i Ventura County, California. Innsjøen ble dannet i 1955, etter byggingen av Santa Felicia-demningen i elva Piru Creek (ei bielv til Santa Clara River).  Lake Piru ligger nedstrøms for Pyramid-demningen, og ligger 318 moh. Demningens overløp ligger 322 moh.


== Kilder ==
Department of Water Resources (2009). «Station Meta Data:  Lake Piru (PRU)». California Data Exchange Center. State of California. Besøkt 1. april 2009.
Tumut

Tumut er ei elv i New South Wales, Australia.
Elva har sine kilder på nordsiden av Mount Jagungal i Snowy Mountains, sør i New South Wales. Den har et løp på 145 km før den blir en del av Murrumbidgee ved Darbalara nær Gundagai. Selv om elva er kort, har den stor vannføring ettersom den fører snøsmelting og annet vann fra store fjellsider. Gjennom reguleringene i Snowy Mountains Scheme blir elva også tilført vann fra elva Tooma og innsjøen Eucumbene.
Mellom Cabramurra og Tumut er det bygget en serie på fem demninger og fire vannkraftverk, blant annet Guthega vannkraftverk fra 1954. 


== Miljøvern ==
Tumut River har blitt påført store økologiske forstyrrelser som følge av kraftreguleringene: erosjon, oversvømmelser, temperatursvingninger i vannet som har forstyrret økosystem,  og endringer i flora og fauna.


== Referanser ==